

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 9. jūlijā  |
|  |  |  |

**9.**

**Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022. -2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022. -2027. gadam[[3]](#footnote-3) un Investīciju plāns 2022. - 2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Ogres novada Ilgtspējīgas attīstības stratēģijas 2022. - 2034. gadam[[5]](#footnote-5) (turpmāk – Stratēģija) pirmais stratēģiskais mērķis paredz, ka Ogres novadā ir izveidots līdzsvars starp dabas un vides kvalitāti un cilvēku vajadzībām, savukārt otrais stratēģiskais mērķis paredz, ka Ogres novada demogrāfija iegūst ilgtspējīgu raksturu. Ogres novada Attīstības programma 2022. - 2027. gadam (turpmāk – Attīstības programma) nosaka vidēja termiņa prioritāti VTP-2. Pakalpojumu pieejamība un augstvērtīga dzīves vide un Rīcības virzienu RV-2 Konkurētspējīgu izglītības pakalpojumu nodrošināšana. Attīstības programmas Rīcības un Investīciju plānā noteikts uzdevums U-2.2. Veicināt izglītības iestāžu infrastruktūras un materiāli tehniskās bāzes attīstību atbilstoši inovatīvajiem un daudzfunkcionālajiem risinājumiem.

Saskaņā ar Pašvaldības domes 2025.gada 26.jūnija lēmumu “Par aizņēmuma ņemšanu no Valsts kases izglītības iestādes investīciju projekta “Ikšķiles vidusskolas rekonstrukcija” īstenošanai” nepieciešams Attīstības programmas Investīciju plānu papildināt ar projektu Nr. 2.2.33. “Ikšķiles vidusskolas rekonstrukcija”.

Stratēģijas piektais stratēģiskais mērķis ir Ērta un uz sadarbību vērsta pārvalde. Attīstības programma nosaka vidēja termiņa prioritāti VTP-5. Efektīvas pārvaldības un komunikācijas attīstīšana un rīcības virzienu RV-15 Sabiedriskā kārtība un drošība. Ņemot vērā Pašvaldības policijas iesniegumu par nepieciešamību iegādāties operatīvos transportlīdzekļus, kā arī likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 8.punktā noteikto, ka pašvaldības var saņemt valsts budžeta aizdevumus iekšējās drošības investīciju projektu īstenošanai, kā arī Attīstības programmas Rīcības un Investīciju plānā noteikts uzdevums U-15.1. Radīt drošu vidi novada iedzīvotājiem, nepieciešams Attīstības programmas Investīciju plānu papildināt ar projektu Nr.15.1.3 “Operatīvo transportlīdzekļu iegāde Ogres novada pašvaldības policijas vajadzībām”.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 21 balsi "Par" (Andris Krauja, Artūrs Mangulis, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Izdarīt Ogres novada attīstības programmas 2022. - 2027. gadam Investīciju plānā 2022. - 2027. gadam (turpmāk - Investīciju plāns) šādus grozījumus:
2. **.** precizēt Investīciju plāna Excel 2.izklājlapu, to papildinot ar projektu Nr. 2.2.33. “Ikšķiles vidusskolas rekonstrukcija” saskaņā ar šī domes lēmuma 1. pielikumu;
3. **.** precizēt Investīciju plāna Excel 5.izklājapu, to papildinot ar projektu Nr.15.1.3 “Operatīvo transportlīdzekļu iegāde Ogres novada pašvaldības policijas vajadzībām” saskaņā ar šī domes lēmuma 2. pielikumu.
4. Uzdot Ogres novada pašvaldības Attīstības un plānošanas nodaļas telpiskajam plānotājam:
	1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;
	2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un tuvākajā pašvaldības informatīvā izdevuma numurā.
5. Kontroli par lēmuma izpildi uzdot Ogres novada pašvaldības izpilddirektoram.

(Domes priekšsēdētāja vietnieka A. Kraujas paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/207023> (30.01.2025. redakcija) [↑](#footnote-ref-4)
5. <https://tapis.gov.lv/tapis/lv/downloads/153036> [↑](#footnote-ref-5)